**ПРОТОКОЛ № 9**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 18.03.2025 г.**

/чрез видеоконферентна връзка/

Присъстват: Стефан Петров, Светлана Бошнакова, Евгени Иванов, Пламен Найденов, Георги Ценов, Павел Колмаков, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъства: Огнян Дамянов

На заседанието присъстват: Мария Василева – директор на дирекция „Атестиране, конкурси и съдебна карта на прокурори и следователи” и Полина Петкова - началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАдопълнителна точка в дневния ред на Комисията по атестиране и конкурси, за разглеждане: т. 7.

РАЗНИ

1. Проекти на становища по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на кандидатите за заемане на длъжност „административен ръководител – военно-окръжен прокурор“ на Военно-окръжна прокуратура – София, във връзка с открита процедура за избор, който ще се проведе на 26.03.2025 г.

1.1. Проект на становище за притежаваните професионални качества на Антон Иванов Мицов **-** прокурор във Военно-окръжна прокуратура – София;

1.2. Проект на становище за притежаваните професионални качества на Петър Стефанов Димов **-** заместник на административния ръководител – заместник-военно -окръжен прокурор на Военно-окръжна прокуратура - София, изпълняващ функциите "административен ръководител – военно-окръжен прокурор" на Военно-окръжна прокуратура – София.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.1.** **ПРИЕМА** становището за притежаваните професионални качества на Антон Иванов Мицов **-** прокурор във Военно-окръжна прокуратура – София.

**1.1.2.** **ИЗПРАЩА**, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1.1. на Антон Иванов Мицов **-** прокурор във Военно-окръжна прокуратура – София.

**1.1.3.** **ПРЕДОСТАВЯ** становището по т. 1.1.1. на Прокурорската колегия на Висшия съдебен съвет, на основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – военно-окръжен прокурор“ на Военно-окръжна прокуратура – София.

**1.2.1.** **ПРИЕМА** становището за притежаваните професионални качества на Петър Стефанов Димов **-** заместник на административния ръководител – заместник-военно -окръжен прокурор на Военно-окръжна прокуратура - София, изпълняващ функциите "административен ръководител – военно-окръжен прокурор" на Военно-окръжна прокуратура – София.

**1.2.2.** **ИЗПРАЩА**, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.2.1. на Петър Стефанов Димов **-** заместник на административния ръководител – заместник-военно-окръжен прокурор на Военно – окръжна прокуратура - София, изпълняващ функциите "административен ръководител – военно-окръжен прокурор" на Военно-окръжна прокуратура – София.

**1.2.3.** **ПРЕДОСТАВЯ** становището по т. 1.2.1. на Прокурорската колегия на Висшия съдебен съвет, на основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – военно-окръжен прокурор“ на Военно-окръжна прокуратура – София.

2. Произнасяне по допустимостта на кандидатите - участници в процедури за избор на административни ръководители, открити с решения на Прокурорската колегия на Висшия съдебен съвет по протокол № 32/25.09.2024 г. (обн. ДВ, бр. 83/01.10.2024 г.) и протокол № 34/09.10.2024 г. (обн. ДВ, бр. 86/11.10.2024 г.) и определяне на дати за провеждане на събеседване с допуснатите кандидати.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура – Видин, открита с решение на Прокурорската колегия на Висшия съдебен съвет по протокол № 32/25.09.2024 г. (обн. ДВ, бр. 83/01.10.2024 г.) следния кандидат:

***Административен ръководител – районен прокурор на***

***Районна прокуратура – Видин***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-13100/  29.10.2024 г. | **Илияна Атанасова Целова** | Изпълняващ функциите „административен ръководител – районен прокурор“ на Районна прокуратура – Видин |

**2.2. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – окръжен прокурор на Окръжна прокуратура - Варна, открита с решение на Прокурорската колегия на Висшия съдебен съвет по протокол № 34/09.10.2024 г. (обн. ДВ, бр. 86/11.10.2024 г.) следния кандидат:

***Административен ръководител – окръжен прокурор на***

***Окръжна прокуратура – Варна***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-13398/  06.11.2024 г. | **Красимир Маринов Конов** | Изпълняващ функциите „административен ръководител – окръжен прокурор“ на Окръжна прокуратура – Варна |

**2.3. ОБЯВЯВА**, на основание чл. 194а, ал. 4 от Закона за съдебната власт, списъци с допуснатите кандидати за участие в изборите по т. 2.1 и т. 2.2 на интернет страницата на Висшия съдебен съвет.

**2.4. ПРЕДЛАГА** **НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ ДАТИ** за провеждане на събеседване с допуснатите кандидати в процедури за избор на административни ръководители, открити с решения на Прокурорската колегия на Висшия съдебен съвет по протокол № 32/25.09.2024 г. (обн. ДВ, бр. 83/01.10.2024 г.) и протокол № 34/09.10.2024 г. (обн. ДВ, бр. 86/11.10.2024 г.), както следва:

* Районна прокуратура – Видин : 09.04.2025 г.;
* Окръжна прокуратура – Варна: 09.04.2025 г.

**2.5. ВНАСЯ** предложението по т. 2.4. в заседанието на Прокурорската колегия на Висшия съдебен съвет, насрочено на 19.03.2025 г., за разглеждане и произнасяне.

3. Заявления за отвод от членове на изпитната комисия за младши прокурори в края на обучението им в Националния институт на правосъдието.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ОПРЕДЕЛИ** чрез жребий 1 (един) редовен член на изпитната комисия за младши прокурори в края на обучението им в Националния институт на правосъдието, на мястото на Георги Илиев Пенев – прокурор в Окръжна прокуратура – Пловдив.

**3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ОПРЕДЕЛИ** чрез жребий 1 (един) редовен член на изпитната комисия за младши прокурори в края на обучението им в Националния институт на правосъдието, на мястото на Светослава Стефанова Пенчева – прокурор в Окръжна прокуратура – Пловдив.

**3.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ОПРЕДЕЛИ** чрез жребий 1 (един) резервен член на изпитната комисия за младши прокурори в края на обучението им в Националния институт на правосъдието, на мястото на Виктор Илиев Доцев – прокурор в Окръжна прокуратура - Плевен.

**3.4. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ОПРЕДЕЛИ** чрез жребий 1 (един) резервен член на изпитната комисия за младши прокурори в края на обучението им в Националния институт на правосъдието, на мястото на Стефка Ганчева Плугарова – прокурор в Окръжна прокуратура - Силистра.

**3.5. ВНАСЯ** предложенията в заседанието на Прокурорската колегия на Висшия съдебен съвет, насрочено за 19.03.2025 г., за разглеждане и произнасяне.

4. Молба от Ангел Ангелов вх. № ВСС-17211/11.03.2025 г. с искане за приемане на документи в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. ДВ, бр. 13/14.02.2025 г.).

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ОСТАВЯ БЕЗ УВАЖЕНИЕ** молбата от Ангел Ангелов за приемане на документи в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. ДВ, бр. 13/14.02.2025 г.)

*Мотиви: Ангел Ангелов е допуснат кандидат, подал заявление с входящ номер 17211/13.12.2022 г., в конкурса за първоначално назначаване и заемане на 28 (двадесет и осем) длъжности „прокурор” в районните прокуратури, обявен с решение на Прокурорската колегия на Висшия съдебен съвет по протокол № 44/30.11.2022 г. (обн. В ДВ бр. № 96/02.12.2022 г.), прекратен с решение колегията по протокол № 5/05.02.2025 г., т. 1., което не е стабилизирано, тъй като е обжалвано пред Върховния административен съд, за което е образувано адм. дело 1767/2025 г.*

*С решение по т. 12 от протокол № 5/05.02.2025 г. Прокурорската колегия обяви нов конкурс за първоначално назначаване и заемане на 30 (тридесет) длъжности „прокурор” в районните прокуратури, което бе обнародвано в „Държавен вестник“ брой 13 от 14.02.2025 г. 14-дневния срок за подаване на документи по този конкурс изтече на 28.02.2025 г.*

*Съгласно разпоредбата на чл. 181, ал. 4, т. 2 и т. 3 от ЗСВ и на чл. 11, ал. 2, т. 2 и т. 3 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт за участие в конкурс за първоначално назначаване кандидатът подава заявление, към което прилага в оригинал изчерпателно изброени документи. След извършена проверка в деловодната система на Висшия съдебен съвет се установи, че заявление от Ангел Ангелов за участие в конкурса за първоначално назначаване в районните прокуратури 2025 г. не е постъпвало.*

*С оглед на факта, че става въпрос за две напълно самостоятелни конкурсни процедури, то г-н Ангелов не може да се ползва от подадените книжа в прекратената процедурата и е следвало да представи пълен комплект с документи за участие в конкурса за първоначално назначаване в районните прокуратури 2025г., за да участва в него. Същият има възможност да получи обратно подадените по процедурата от 2022 г. документи чрез депозиране на молба за връщането им и заявяване на отказ от участие в конкурса, предвид че решението на Колегията за прекратяването му не е влязло в сила.*

5. Предложение от изпълняващия функциите „главен прокурор“ на Република България за командироване на Албена Каменова Тараланска – прокурор в Софийска градска прокуратура във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Албена Каменова Тараланска – прокурор в Софийска градска прокуратура във Върховна касационна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**5.2.** Решението да се изпрати на Върховна касационна прокуратура за сведение.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

6. Извънредно атестиране на Христо Николов Христов – изпълняващ функциите „административен ръководител – окръжен прокурор“ на Окръжна прокуратура – Велико Търново.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Христо Николов Христов – изпълняващ функциите „административен ръководител – окръжен прокурор“ на Окръжна прокуратура – Велико Търново.

**6.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Христо Николов Христов – изпълняващ функциите „административен ръководител – окръжен прокурор“ на Окръжна прокуратура – Велико Търново.

**6.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 19.03.2025 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

7. Определение № 2241 от 05.03.2025 г. по административно дело № 1177/2025 г. по описа на Върховния административен съд – петчленен състав, II колегия, образувано по жалба от Димитър Ганев срещу определение № 11346 от 22.10.2024 г. по административно дело № 738/2024 г. по описа на Върховния административен съд, Шесто отделение, с което е оставена без разглеждане жалбата му, в частта относно решения на Прокурорската колегия на Висшия съдебен съвет по т. 3.9.5 и т.3.10.6 от Протокол № 47 от 20.12.2023 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1. ПРИЕМА** за сведение Определение № 2241 от 05.03.2025 г. по административно дело № 1177/2025 г. по описа на Върховния административен съд – петчленен състав, II колегия, образувано по жалба от Димитър Ганев срещу определение № 11346 от 22.10.2024 г. по административно дело № 738/2024 г. по описа на Върховния административен съд, Шесто отделение, с което е оставена без разглеждане жалбата му, в частта относно решения на Прокурорската колегия на Висшия съдебен съвет по т. 3.9.5 и т.3.10.6 от Протокол № 47 от 20.12.2023 г.

**7.2.** Определението да се изпрати на отдел „Конкурси на прокурори и следователи“, дирекция „Атестиране, конкурси и кадрова дейност на прокурори и следователи“, АВСС, за изпълнение.

**ЧЛЕН НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**СТЕФАН ПЕТРОВ**